open-index/open-wikipedia-markdown huggingface dataset:
Գրիգորի Բախչիվանջի

**Գրիգորի Յակովլևիչ Բախչիվանջի**, (, ), Խորհրդային փորձարկող օդաչու, կապիտան, Խորհրդային Միության հերոս (1973, հետմահու)։

Ավարտել է Օրենբուրգի տեխնիկական (1933) և օդաչուական (1934) ռազմական ուսումնարանները։ Որպես փորձարկող օդաչու աշխատել է ռազմաօդային ուժերի ԳՀԻ–ում։ 1942 թ.-ի մայիսի 15-ին առաջինն է փորձարկել «ԲԻ–1» ռեակտիվ ինքնաթիռը։ Զոհվել է փորձարկման ժամանակ։

Պարգևատրվել է Լենինի շքանշանով։

## Ծանոթագրություններ

Կատեգորիա:Խորհրդային օդաչուներ
Կատեգորիա:ԽՄԿԿ անդամներ
Կատեգորիա:Խորհրդային ռազմական գործիչներ
Կատեգորիա:Ավիավթարից զոհվածներ
Մատթէոս Ծարեցի տպարան

**«Մատթէոս Ծարեցի» տպարան**, հիմնադրվել է 1660 թվականին Ամստերդամում` Մատթէոս Ծարեցու կողմից։ Կաթողիկոս Հակոբ Ջուղայեցի հանձնարարությամբ, Մատթէոս Ծարեցին 1656 թվականին Էջմիածնից ուղևորվում է Արևմտյան Եվրոպա` գաղութահայության նյութական օժանդակությամբ այնտեղ հայկական տպարան հիմնելու` հայերեն «Աստվածաշունչը» և այլ գրքեր տպելու մտադրությամբ։

## Պատմություն

Մատթէոս Ծարեցու պատվերով տպարանի տառերը պատրաստել է ամբողջ Եվրոպայում իրենց տպագրություններով հռչակ հանած տպագրիչ-հրատարակիչ Էլզեվիր եղբայրների փորագրիչը` Խրիստոֆել վան Դեյկը։ Սակայն Ծարեցուն վիճակված չէր տեսնելու դժվարությամբ ստեղծած իր տպարանի պտուղները։ 1661 թվականին նա վախճանվում է և նրա սկսած գործը շարունակում են ուրիշները։ Այս տպարանում աշխատել ու գործել է որպես կենտրոնական դեմք Ոսկան Երևանցին։

## Տպագրված աշխատություններ

Տպարանում տպագրված «Աստվածաշնչի» բարձրորակ տպագրությունը արժանացել է ֆրանսիական Լյուդովիկոս XIV թագավորի հատուկ ուշադրությանն ու հավանությանը (1666)։

Այստեղ է տպագրվել՝
* Մովսես Խորենացու «Հայոց պատմության» առաջին հրատարակությունը (1695), 
* Առաքել Դավրիժեցու «Պատմություն»ը (1669), 
* Ղուկաս Վանանդեցու «Համատարած աշխարհացոյց» քարտեզը (1695), 
* Եվրոպացի առաջին հայագետ Սկրոդերի «Գանձ Արամեան լեզուի» ուսումնասիրությունը (1711) և մի շարք այլ ստեղծագործություններ։

Կատեգորիա:Հայկական տպարաններ
Կատեգորիա:Նիդերլանդների տպարաններ
Կատեգորիա:1660 հիմնադրումներ
Կատեգորիա:Ամստերդամ
Վարվառա Գաբրիելյան

**Վարվառա (Վարդուհի) Թումանի Գաբրիելյան** (), ՀՍԽՀ վաստակավոր բժիշկ, Հայաստանում ախտաբանական անատոմիայի գիտական դպրոցի կազմակերպիչներից մեկը, բժշկական ինստիտուտի ախտաբանական անատոմիայի ամբիոնի վարիչ, ՀԽՍՀ առողջապահության նախարարության գլխավոր ախտաբան-անատոմ։

## Կրթություն
1929 թվականին ավարտել է Երևանի պետական համալսարանի բժշկական ֆակուլտետը։

## Գործունեությունը
1927-1929 թվականներին համալսարանում ուսմանը զուգընթաց աշխատել է սկզբում որպես բուժքույր, այնուհետև որպես բժիշկ՝ Հայաստանի գյուղերում։ 1930-1939 թվականներին եղել է Բժշկական ինստիտուտի ախտաբանական անատոմիայի ամբիոնի ասիստենտ, 1939 թվականից մինչև 1941 թվականն ախտաբանական անատոմիայի ամբիոնի վարիչի պաշտոնակատար, 1941 թվականից մինչև 1944 թվականը՝ նույն ամբիոնի դոցենտ։ 1944 թվականի նոյեմբերից մինչև 1963 թվականի դեկտեմբերը զբաղեցրել է բժշկական ինստիտուտի ախտաբանական անատոմիայի ամբիոնի վարիչի պաշտոնը։

Մինչև 1963 թվականի դեկտեմբեր ամիսը եղել է ՀՍԽՀ առողջապահության նախարարության գլխավոր ախտաբան-անատոմ։ Եղել է ՀՍԽՀ ախտաբան-անատոմների գիտական ընկերության կազմակերպիչը և այդ ընկերության նախագահը մինչև 1963 թվականը։ Եղել է նաև ԽՍՀՄ ախտաբան-անատոմների ընկերության վարչության անդամ։

1940 թվականին պաշտպանել է թեկնածուական ատենախոսություն «Արգանդի քաղցկեղ» թեմայով։ Հրապարակված բազմաթիվ գիտական աշխատությունների հեղինակ է։

1941 թվականին ստացել է դոցենտի կոչում։

Հայրենական Մեծ պատերազմի տարիներին մեծ օժանդակություն է ցույց տվել զինվորական հոսպիտալներին, մասնավորապես էվակոհոսպիտալներին։

1963 թվականի հունվարից մինչև 1965 թվականը աշխատել է որպես Աշխատանքի հիգիենայի և պրոֆհիվանդությունների ինստիտուտի ախտաբանական մորֆոլոգիայի լաբորատորիայի վարիչ։ Համատեղությամբ աշխատել է մանկաբարձության և գինեկոլոգիայի ինստիտուտում՝ ախտաբանական մորֆոլոգիայի լաբորատորիայում, որը ստեղծվել է իր իսկ ջանքերով։

1965 թվականին դարձել է այդ լաբորատորիայի վարիչ և աշխատել է մինչև 1970 թվականը։ Մանկաբարձության և գինեկոլոգիայի ինստիտուտում Վ. Թ. Գաբրիելյանը ստեղծել է նաև ուռուցքների վաղ ախտորոշման լաբորատորիա, որը ղեկավարել է մինչև 1970 թվականը։

1961 թվականին Վ. Թ․ Գաբրիելյանին շնորհվել է ՀՍԽՀ վաստակավոր բժշկի կոչում։

3 անգամ ընտրվել է Երևանի քաղաքային խորհրդի դեպուտատ։

Դուստր՝ Իդա Ավետի Մովսեսյան (1922-2004), բժշկական գիտությունների թեկնածու, Երևանի բժշկական համալսարանի դոցենտ։

## Պարգևներ
* Մեդալ «Աշխատանքային սխրանքների համար»
* Մեդալ «Գերմանիայի նկատմամբ տարած հաղթանակի համար»
* 27, հոկտեմբեր, 1953 թվական- «Աշխատանքային կարմիր դրոշի» շքանշան
* 1963 թվական- ՀՍԽՀ Գերագույն Խորհրդի պատվոգիր
* 1949 թվական- Բուժաշխատողների արհմիության հանրապետական կոմիտեի պատվոգիր
* 1956 թվական- Առողջապահության նախարարության և Բուժաշխատողների արհմիության հանրապետական կոմիտեի համատեղ պատվոգիր
* 1962 թվական- պատվոգիր՝ «Հոսպիտալների աշխատակիցներին օգնություն ցուցաբերելու համար»

## Ծանոթագրություններ

Կատեգորիա:Հայ ախտաբաններ
Կատեգորիա:Հայ անատոմներ
Կատեգորիա:Հայ բժշկուհիներ
Կատեգորիա:ՀԽՍՀ վաստակավոր բժիշկներ
Նվարդ Ափինյան

**Նվարդ Աղաբեկի Ափինյան** (ծածկանունը՝ *Ոստիկ*, ), հասարակական–գրական գործիչ, մանկավարժ։

## Կենսագրություն
Կրթությունն ստացել է ծննդավայրի ռուսական գիմնազիայում։ 1902 թվականին (1903-ի համար) հրատարակել է հայ կանանց «Ախուրյան» օրացույց-հանդեսը։

Հրապարակախոսական հոդվածներով ու թարգմանություններով հանդես է եկել «Գեղարվեստ», «Հուշարար», «Ախուրյան» և «Շիրակ» պարբերականներում։

Թարգմանել է մանկավարժական հոդվածներ, ու գեղարվեստական ստեղծագործություններ Նադեժդա Կրուպսկայայից, Վիկտոր Հյուգոյից, Օսկար Ուայլդից, Հանս Քրիստիան Անդերսենից և ուրիշներից։ Թարգմանել է նաև մանկական պիեսներ ու բեմադրել Լենինականի դպրոցներում։

## Ծանոթագրություններ

Կատեգորիա:Հայ հասարակական գործիչներ
Կատեգորիա:Հայ մանկավարժներ
Կատեգորիա:Հայ թարգմանիչներ
Կատեգորիա:Հայ խմբագիրներ
Էջմիածնի Սուրբ Գրիգոր Լուսավորչի տպարան

**Էջմիածնի Սուրբ Լուսավորչի տպարան**, հայկական առաջին տպարանը։ Հիմնադրվել է 1771 թվականին՝ Սիմեոն կաթողիկոս Երևանցու ջանքերով`«Ս. Գրիգոր Լուսավորիչ» անվանումով։ Տպարանը հիմնադրվել է Մադրասում բնակվող ջուղայեցի Գրիգոր Միքայելյան-Չաքիկյանի հոգածությամբ։

## Պատմություն
Սիմեոն Երևանցին, տպարանին կից, 1776 թվականին հիմնել է նաև սեփական թղթի գործարան` նույն մարդու նյութական միջոցներով։ Հետագայում Էջմիածնի տպարանը ունեցել է նաև իր տառաձուլարանը։ Տպարանի գրաշարները, տպագրողները, սրբագրիչները Էջմիածնի միաբանության անդամներն են եղել։ Տպարանի աշխատանքներին իր նպաստն է բերել նաև պոլսեցի նշանավոր վարպետ Պողոս Արապյանը, ով որոշ ժամանակ մնացել է Էջմիածնում։ Տպարանի առաջին տեսուչ է նշանակվել Իսահակ Գեղամացին` տպարանի աշխատանքը կատարելագործելու համար։

## Տպագրված աշխատություններ
Այս տպարանում 1772 թվականին տպագրվել է Հայաստանում առաջին տպագիր գիրքը` Սիմեոն Երևանցու 180 էջից բաղկացած «Զբօսարան հոգևոր»-ը` անկանոն շարվածքով, բայց ընթեռնելի։

Այստեղ տպագրվել են Սիմեոն Երևանցու «Տաղարանը» (1773), «Տոնացույցը» (1774), «Պարտավճարը» (1779), Հովսեպոս Ֆլավիոսի «Գիրք պատմությանց յաղագս Հրէից ընդ Հռովմայեցիս և ավերման Երուսաղեմի և Տաճարին հնոյ» (1787) հայտնի աշխատությունը, որի թարգմանությունը լատիներենից կատարել էր Ստեփանոս Իլովացին դեռևս 1660 թվականին և այլ գրքեր։

Էջմիածնի տպարանը ավելի ծաղկել է 19-րդ դարի երկրորդ կեսերին և 20-րդ դարի առաջին տասնամյակներին։ Այս շրջանում տպագրվել են բազմաթիվ գրքեր, որոնց թվում Մխիթար Գոշի «Դատաստանագիրքը» (1880), Սիմեոն կաթողիկոսի «Ջամբռը» (1873), Մովսես Խորենացու, Ղազար Փարպեցու, Ագաթանգեղոսի պատմությունները, Մառի, Մանուկ Աբեղյանի, Հրաչյա Աճառյանի, Հակոբ Մանանդյանի ուսուննասիրությունները և այլն։

1867 թվականին մինչև 1910-ական թվականները այստեղ տպագրվել է «Արարատ» հայագիտական ամսագիրը։

Ներկա տպարանի հիմնարկեքը կատարվել է 1889 թվականին, իսկ կառույցն ավարտուն տեսք է ստացել 1889 թվականին։

## Տես նաև
* Ոսկանյան տպարան

## Ծանոթագրություններ

## Արտաքին հղումներ
# http://greenstone.flib.sci.am/gsdl/collect/publishe/index/assoc/HASH015d.dir/S_GRIGOR%20LUSAVORICH.pdf

Կատեգորիա:Վաղարշապատի տպարաններ
Անդրեյ Բալանչիվաձե

**Անդրեյ Մելիտոնիս ձե Բալանչիվաձե**, (, ), վրացի խորհրդային կոմպոզիտոր։ ԽՍՀՄ ժողովրդական արտիստ (1968 թ.)։

Հայրը՝ Մելիտոն Անտոնի Բալանչիվաձեն (1862–1937 թթ.), վրացի պրոֆեսիոնալ երաժշտության հիմնադիրներից էր, ազգային առաջին օպերայի («Խարդախ Դարեջան») հեղինակը։

Բալանչիվաձեն սովորել է Մ․ Մ․ Իպոլիտով–Իվանովի (Թիֆլիսի կոնսերվատորիա) և Ա․ Մ․ Ժիտոմիրսկու (Լենինգրադի կոնսերվատորիա) մոտ։ Գրել է վրացական առաջին՝ «Լեռների սիրտը» (1936 թ., Վրացական օպերայի և բալետի թատրոն, Թբիլիսի), ապա «Կյանքի էջերը» (1961 թ.) և «Մցիրի» (1964 թ.) բալետները, երկու սիմֆոնիա (1-ինը՝ 1944 թ., ԽՍՀՄ պետական մրցանակ, 1946 թ.), չորս դաշնամուրային կոնցերտ նվագախմբի հետ (2-րդը՝ 1946 թ., ԽՍՀՄ պետական մրցանակ, 1947 թ.), կամերային–գործիքային ստեղծագործություններ, օպերաներ, երաժշտություն թատրոնի և կինոյի համար։

## Ծանոթագրություններ

Կատեգորիա:Լենինի շքանշանի ասպետներ
Կատեգորիա:Սոցիալիստական աշխատանքի հերոսներ
Կատեգորիա:Թբիլիսիի պատվավոր քաղաքացիներ
Կատեգորիա:ԽՍՀՄ կոմպոզիտորների միության անդամներ
Կատեգորիա:Վրացի կոմպոզիտորներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Վրաստանի քաղաքական գործիչներ
Կատեգորիա:ԽՍՀՄ ժողովրդական արտիստներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Ստալինյան մրցանակի դափնեկիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:«Աշխատանքի վետերան» մեդալակիրներ
Կատեգորիա:Վրացական ԽՍՀ ժողովրդական արտիստներ
Կատեգորիա:Թբիլիսիի կոնսերվատորիայի շրջանավարտներ
Կատեգորիա:Դիդուբեի պանթեոնում թաղվածներ
Կատեգորիա:Խորհրդային հասարակական գործիչներ
Քրիստեն Ուիգ

**Քրիստեն Քերոլ Ուիգ** (, ), ամերիկացի դերասանուհի, կատակերգու, սցենարիստ և պրոդյուսեր։ Ճանաչում է ստացել  NBC հեռուստաալիքի Saturday Night Live կատակերգական շոուով։ Ուիգը 7 անգամ դարձել է Էմմի մրցանակաբաշխության թեկնածու։ Հաղթել է «Ոսկե Գլոբուս» «Լավագույն դերասանուհի – Մյուզիքլ կամ Կատակերգություն» կատեգորիայում Bridesmaids ֆիլմի համար։ Նաև եղել է Օսկար, ԲԱՖՏԱ, ՍԱԳ մրցանակների թեկնածու։

## Վաղ տարիներ
Ուիգը ծնվել է Նյու Յորք նահանգի Կանանդաիգուա քաղաքում։ Ջոն Ուիգի և Լորի Ջոնսթոնի դուստրն է։ Երբ Ուիգը երեք տարեկան էր, նրանք տեղափոխվեցին Պենսիլվանիայի Լենքեստեր քաղաք, որտեղ նա հաճախեց Նիթրաուեր հիմնական դպրոցը։ Հետագայում նրանք տեղափոխվեցին Նյու Յորքի Րոչեստեր քաղաք, որտեղ Ուիգը հաճախեց Ալենդեյլ Կոլումբիա դպրոցը երկու տարի և ավարտեց Բրայթոն ավագ դպրոցը։ Ուիգը հաճախել է Արիզոնայի համալսարանը, արվեստի բաժին։ 19 տարեկանում նա տեղափոխվեց Լոս Անջելես, որպեսզի դերասանությամբ զբաղվի։ Այնտեղ նա եղել է The Groundlings կատակերգական իմպրովիզացիոն խմբի անդամ։ Կատարել է իր հեռուստադեբյուտը 2003 թվականին։ Ուիգը դարձավ Saturday Night Live շոուի անդամ 2005 թվականին և հաջորդ տարի խաղաց Unaccompanied Minors ամանորյա կատակերգության մեջ։

Ուիգը ամուսնացած էր դերասան Հեյզ Հարգրովի հետ 2005 թ.-ից 2009 թվականներին։

## Ֆիլմագրություն

### Հեռուստատեսություն

### Խաղեր

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոսցենարիստներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացիներ իռլանդական սերմամբ
Կատեգորիա:Արիզոնայի համալսարանի շրջանավարտներ
Կատեգորիա:Աուդիոգիրք կարդացողներ
Կատեգորիա:Ամերիկացիներ անգլիական սերմամբ
Շամքորի նոր կամուրջ

**Շամքորի նոր կամուրջ**, գտնվում էր Ադրբեջանին բռնակցված Հյուսիսային Արցախի Շամքոր քաղաքատեղի հին կամրջի հարևանությամբ։ Քարշեն նոր կամրջի շինարարությունն իրականացվել է 19-րդ դարի կեսին։

## Ծանոթագրություններ

Կատեգորիա:Ադրբեջանի կամուրջներ
Կատեգորիա:Շամքորի շրջանի շենքեր և կառույցներ
Ռուգոն

**Ռուգոն** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Կաստելլան կանտոնի կազմի մեջ։ Համայնքի շրջանը՝ Կաստելան։

Համայնքի INSEE կոդ՝ 04171։

## Բնակչություն
Համայնքի բնակչությունը 2008 թվականին կազմում էր 114 մարդ։

## Տնտեսություն
2007 թվականի տվյալներով 78 աշխատունակ տարիքի մարդկանցից (15-64 տարեկան) 37-ը տնտեսապես ակտիվ էին, 41-ը անգործ (ակտիվության ցուցանիշը 47,4 %, 1999 թվականին եղել է՝ 66,0 %)։ 37 աշխատունակ բնակիչներից 33-ը աշխատում էին (16 տղամարդ և 17 կին), անաշխատանք էին 4-ը (2 տղամարդ և 2 կին)։ 41 անգործ մարդկանցից 4-ը աշակերտներ կամ ուսանողներ են, 20-ը թոշակառու, 17-ը չէին աշխատում այլ պատճառներով։

## Տեսարժան Վայրեր
* Ծխական եկեղեցի Նոտր Դամ դը լա Ռոս է Սեն Ռոման ռոմանական ոճով 
* Ժամատուն Սեն Կրիստով (XVII դար)
* Կամուրջ Տյուսսե(XVIII դար)
* Կամուրջ Կարաժուան (XVIII դար)

## Լուսանկարներ

Պատկեր:Rougon 01.JPG|Ռուգոն


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Երջանիկ Գիլմորը

«**Երջանիկ Գիլմորը**» (), 1996 թվականի կինոկատակերգություն։

## Սյուժե
Երջանիկ Գիլմորը մանուկ ժամանակվանից պաշտում էր հոկեյը, բայց բացի ուժեղ հարվածից, «իրական տղամարդիկ» խաղի նկատմամբ ընդունակություններ չի ունեցել։ Երջանիկի տատիկի տունը վերցնում են, հարկերի դիմաց և մոտակա ժամանակները հանում են աճուրդի։ Այս դեպքը Երջանիկ Գիլմորին ստիպում է ձեռքը վերցնել գոլֆի մականը (գնդակ հրելու համար), տարօրինակ և անզուսպ Երջանիկը, երբեմն իր գռեհիկ պահվածքով զարմացնում էր գոլֆի բոլոր սիրահարներին։ Նրան նկատում է գոլֆի նախկին չեմպիոնը, ով թողել էր իր կարիերան վնասվածքի պատճառով, դառնում է Երջանիկի մարզիչը։ Նա տեսնում է տղայի մեջ բնածին ընդունակություններ ուժեղ հարվածի նկատմամբ, որը ուղարկում էր գնդակը երեք դաշտ այն կողմ։ Մարզիչի օգնությամբ և գումարի անհրաժեշտությամբ, Երջանիկը հաղթում է բազմաթիվ փոքր մրցումներ։ Շուտով նա հասնում է բոլորովին նոր մակարդակի, որտեղ հանդիպում է իր սիրուն և նոր թշնամուն։

## Դերերում

## Ծանոթագրություններ

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1996 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան կինոկատակերգություններ
Կատեգորիա:Դենիս Դուգանի ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Կոնեկտիկուտում
Լը Բրյուսկե

**Լը Բրյուսկե** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Լա Ժավի կանտոնի կազմի մեջ։ Կոմունայի շրջանը՝ Ֆորկալկե։

Համայնքի INSEE կոդ՝ 04036։

## Բնակչություն
Համայնքի բնակչությունը 2008 թվականին կազմում էր 976 մարդ։

## Տնտեսություն
2007 թվականի տվյալներով 671 աշխատունակ տարիքի մարդկանցից (15-64 տարեկան) 503-ը տնտեսապես ակտիվ էին, 168-ը անգործ (ակտիվության ցուցանիշը 75,0 %, 1999 թվականին եղել է՝ 73,5 %)։ 503 աշխատունակ բնակիչներից 461-ը աշխատում էին (239 տղամարդ և 222 կին), անաշխատանք էին 42-ը (21 տղամարդ և 21 կին)։ 168 անգործ մարդկանցից 65-ը աշակերտներ կամ ուսանողներ են, 76-ը թոշակառու, 27-ը չէին աշխատում այլ պատճառներով։

## Տեսարժան Վայրեր
* Ժամատուն Նոտր Դամ դե Լօզյեր 
* Ծխական եկեղեցի Նոտր Դամ (1844) ռոմանական ոճով
* Սեն Մորիս եկեղեցի (XII—XIII դարի), եղել է ծխական եկեղեցի մինչև XIX դարը
* Ժամատուն Սեն Ժոզեֆ (1653—1654 թվականին), որը վերածվել է դպրոցի և բնակելի հատվածների, որտեղ բնակվում էին ուսուցիչներ
* Ժամատուն Նոտր Դամ դե Գրան Նոմ

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Բրիգադա։ Ժառանգը

**«Բրիգադա։ Ժառանգը»** ()- ռուսական ֆիլմ, որի հեղինակն է Դենիս Ալեքսևը, այն նկարահանվել է 2010 թվականին։ Համարվում է «Բրիգադա» սերիալի շարունակությունը։ Պրեմերիան կայացել է՝ Ռուսաստանում և Ղազախստանում 2012 թվականի նոյեմբերի 29ին։

## Սյուժե
Անցել է շատ ժամանակ, ինչ Սաշա Բելովի ընկերները զոհվել են, և նա, թողնելով հանցավոր աշխարհը, թաքնվում է ընտանիքի հետ միասին։ Միայն թե նախկին հանցագործի կերպարը, պատիվը և ունեցվածքը հանգիստ չեն տալիս ավազակներին։ Բելովի վրա մահափորձ են կատարում, բայց նրա կինը որդու հետ միասին փրկվում են և թաքնվում են արտասահմանում։

Տարիներ անց նրանք շարունակում են ապրել ԱՄՆ-ում։ Բելովի որդին ընկնում է դժվարությունների մեջ, և նրան շտապ անհրաժեշտ են մեծ գումարներ։ Նա հանկարծակի գտնում է փաստաթղթեր, որոնցում գրված է Ռուսաստանում գտնվող ունեցվածքի մասին, և որոշում է վաճառել այն, որպեսզի լուծի իր խնդիրները։ Հերոսը և նրա ընկերը գնում են Ռուսաստան և ընկնում են քրեական աշխարհի թակարդը։ Բացի այդ, հայրենիքում Իվանը վերջապես գտնում է իր սիրուն, բայց այստեղ նույնպես կա ճակատագրի կեղծիք՝ աղջիկը համարվում է անվտանգության աշխատողներից մեկի աղջիկը։

## Դերերում
* Իվան Մակարևիչ- *Իվան Բելով*
* Եկատիրինա Գուսևա- *Օլգա Բելովա*
* Ալեքսանդր Ինշակով- *Ալեքսանդր Ինավովիչ*
* Կիրիլ Նագիև- *Ֆիլ*
* Աննա Պոպովա- *Լերա*
* Իգոր Ժիժիկին- *Իգոր Վվեդենսկի*
* Վալերի Զալատուհին- *Շվեդ*
* Յուրի Չուրսին- *Բեսո*
* Նատալիա Գուսլիստայա- *Քելլի Օլսեն*
* Ալեքսանդր Պետրուխին- *Սերգեյ*
* Սվետլանա Ֆրոլովա- *Գուլյա*
* Աննա Արշավա- *պարուհի Նյու Յորքից*
* Սերգեյ Բադյուկ- *Սերյոգա*
* Էլդար Չեչենով - *Ալեքսանդր Բելով*
* Ալեքսանդր Վոստրիկով - *Արսեն*

## Սաունդթրեք
# Ալեքսանդր Ինշակով - «Բրիգադա»
# Վասիլի Ֆիլատով
# Իգոր Մարին - «Parting Words»
# A’Studio feat. 3XL PRO - «Մեկ անգամ և ընդմիշտ»

## Ծանոթագրություններ

# ↑ «Բրիգադա։ Ժառանգը» Film.ru կայքում
# ↑ Brigada: Naslednik (2012) — Release dates
# ↑ Սերգեյ Բեզրուկովի պաշտոնական էջը 
# ↑ «Բրիգադա։ Ժառանգը»
# ↑ «Բրիգադա։ Ժառանգը»

## Արտաքին հղումներ
* 2 րոպեանոց ֆիլմի թրեյլերը ՅուԹյուբում
* Սերգեյ Բեզրուկովի «Բրիգադա։ Ժառանգը» ֆիլմի մասին

Կատեգորիա:2010-ականների ռուսերեն ֆիլմեր
Կատեգորիա:2012 ֆիլմեր
Կատեգորիա:Ռուսական ֆիլմեր
Մոնֆոր (Վերին Պրովանսի Ալպեր)

**Մոնֆոր ** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04127

## Բնակչություն
Համայնքի բնակչությունը 2008 թվականին կազմում էր 388 մարդ։

## Կլիմա
Մոնֆորի կլիման միջերկրածովային է։

## Տնտեսություն
2007 թվականի տվյալներով 237 աշխատունակ տարիքի մարդկանցից (15-64 տարեկան) 159-ը տնտեսապես ակտիվ էին, 78-ը անգործ (ակտիվության ցուցանիշը 67.1 %, 1999 թվականին եղել է՝ 68.1 %)։ 159 աշխատունակ բնակիչներից 146-ը աշխատում էին (73 տղամարդ և 73 կին), անաշխատանք էին 13-ը (7 տղամարդ և 6 կին)։ 78 անգործ մարդկանցից 25-ը աշակերտներ կամ ուսանողներ են, 25-ը թոշակառու, 28-ը չէին աշխատում այլ պատճառներով։

## Տեսարժան վայրեր
* Ամրոցի ավերակները (1574)
* Մի քանի հին կամուրջ
* Սուրբ Մարիամ Մագդաղենացի եկեղեցին (XVII դարի վերջ)
* Սեն Դոնա եկեղեցին. ներառված է պատմական հուշարձանների ցանկում

## Պատկերասրահ

Պատկեր:Montfort.jpg|Մոնֆոր
Պատկեր:Chapelle Saint-Donat de Montfort - 01.jpg|Սեն Դոնա եկեղեցին
Պատկեր:St Donat de Monfort.JPG|Внутри церкви Сен-Дона|Եկեղեցու ներսը 


## Ծանոթագրություններ

Կատեգորիա:Ֆրանսիայի համայնքներ
Աֆրիկա-Մալգաշական և Մավրիտանական ընդհանուր կազմակերպություն

**Աֆրիկա-Մալգաշական և Մավրիտանական ընդհանուր կազմակերպություն** (Organisation Commune Africaine Malgache et Mauricienne, ՕՔԱՄՄ), Աֆրիկայի 15 պետությունների տնտեսա-քաղաքական միություն։ Հիմնականում կազմված է ֆրանսիական նախկին գաղութներից (Փղոսկրի Ափ, Վերին վոլտա, Գաբոն, Դահոմեա, Զաիր, Կամերուն, Մավրիտանիա, Մալգաշական Հանրապետություն, Նիգեր, Կոնգոյի ժողովրդական Հանրապետություն, Ռուանդա, Սենեգալ, Տոգո, Կենտրոնական Աֆրիկական Հանրապետություն, Չադ)։

## Ընդհանուր նկարագրություն
Ստեղծվել է Աֆրիկա-մալգաշական միության (1965 թվականից՝ Աֆրիկա–մալգաշական ընդհանուր կազմակերպություն) հիման վրա, որի մասնակիցները ընկերակցում են «Ընդհանուր շուկա»-ին։ Կազմակերպչորեն ձևավորվել է 1966 թվականին։ Գլխավոր մարմիններն են՝ Պետությունների և կառավարությունների ղեկավարների կոնֆերանսը, Սինիստրների խորհուրդը և Վարչական գլխավոր քարտուղարությունը։ Կազմակերպության նպատակն է՝ աջակցել անդամ-երկրների տնտեսական, սոցիալական, տեխնիկական և մշակութային զարգացմանը, ինչպես նաե արտաքին քաղաքական հարցերի շուրջ կոնսուլտացիաների անցկացմանը։ 1970 թվականի հունվարին կայացավ կազմակերպության պետությունների և կառավարությունների ղեկավարների կոնֆերանս, որն ամփոփեց ՕՔԱՄՄ–ի 10 տարվա գործունեությունը և նախանշեց նրա զարգացման հեռանկարները։ Այն քննարկեց անդամ–երկրների հարաբերությունը «Ընդհանուր շուկա»-ի հետ, կազմակերպության ներսում տնտեսական, առևտրական և մշակութային համագործակցության ամրապնդման հարցերը։

## Անդամ երկրներ
##### Հիմնադիր երկրներ
* 
* 
* 
* Դահոմեա
* 
* Վերին Վոլտա
* 
* 
* Մալգաշական հանրապետություն
* 
* 
* 

##### 1965 թվականին անդամագրված
* 
* 
* 

##### 1970 թվականին անդամագրված
* 

Կատեգորիա:Նախկին միջազգային կազմակերպություններ
Կատեգորիա:Միջազգային տնտեսական կազմակերպություններ
Земля (ալբոմ)

**Земля**, Օկեան Էլզի խմբի ութերորդ ստուդիական ալբոմը։ Թողարկվել է 2013 թվականի մայիսի 15-ին։ Սկավառակը Ուկրաինայում թողարկվել է 2013 թվականի մայիսի 15-ին, իսկ Ռուսաստանում` մայիսի 22-ին։

## Ալբոմի մասին
Այս ալբոմի աշխատանքները կատարվել են Բելգիայում` բրիտանացի սաունդ-պրոդյուսեր, Գրեմմիի եռակի մրցանակակիր Քեն Նելսոնի հետ։ Ալբոմի ձայնագրության ժամանակ խումբը լքում է Պյոտր Չերնյավսկին, այդ պատճառով մի քանի ստեղծագործություններ ձայնագրվախ են սերբ կիթառահար Վլադիմիր Օպսենիցի հետ։

Առաջին սինգլի`«Обійми» պրեմիերան կայացել է 2013 թվականի փետրվարին։ Երկրորդ` «Стріляй», երգի տեսահոլովակը, որը նկարահանվել է ռեժիսոր Մայք Բրյուսի կողմից, հրապարակվել է ապրիլին։

Ալբոմի շնորհիվ խումբը շրջագայության է մեկնում, որը սկսվում է մայիսի 19-ին, Մուկաչևոյում։ Ռուսաստանում խումբը շրջագայելու էր հոկտեբրի 15-ին և համերգներն ավարտվելու էին նոյեմբերի 22-ին և 23-ին` Մոսկվայում։ Ծրագրավորում էին հանդես գալ նաև Բելառուսում և Հյուսիսային Ամերիկայում։

Ալբոմի CD-ն վաճառքում հասանելի է թվային տարբերակով։

## Երգացանկ

# З нею (4:57) — ()
# Стіна (3:27) — ()
# Бодегіта (4:05) — ()
# Незалежність (3:16) — ()
# Rendez-Vous (4:11) — ()
# Стріляй (4:48) — ()
# Обійми (3:44) — ()
# Караван (3:52) — ()
# Джульєтта (4:36) — ()
# На Небі (3:41) — ()
# Пори Року (4:53) — ()
# Коли навколо ні душі (3:11) — ()

## Երաժիշտներ
* Վոկալ — Սվյատոսլավ Վակարչուկ
* Հարվածային գործիքներ — Դենիս Գնիլին
* Բաս — Դենիս Դուդկո
* Կիթառ — Պյոտր Չերնյավսկի (2, 4, 6, 7, 10)
* Կիթառ — Վլադիմիր Օպսենիցա (1, 3, 5, 8, 9, 11)
* Ստեղնաշարային գործիքներ — Միլոշ Էլիչ

## Ծանոթագրություններ

Կատեգորիա:2013 ալբոմներ
Վիննի Թուխ։ Գարնանային օրեր Ռուի հետ

**Վիննի Թուխ. գարնանային օրեր Ռուի հետ** (), ամերիկյան լիամետրաժ մուլտֆիմ։ Թողարկվել է 2004 թվականին, սկզբում DVD տարբերակով` առանց կինոթատրոններում կամ հեռուստատեսությամբ հեռարձակելու։ Նկարահանվել է Ալան Միլնի «Վիննի Թուխի և իր ընկերների արկածները» հեքիաթի հիման վրա։

## Սյուժե
Զատկի օրն էր։ Ռուն, Վագրը, Վիննին, Դնչիկն ու Իան գնում էին Ճագարի տուն, ով ամեն տարի կազմակերպում էր այդ օրվա տոնակատարությունը։ Սակայն մինչ սկսելը, Ճագարն իր ընկերներին ստիպում է կարգի բերել տունը։ Հուսալքված ընկերները կատարում են Ճագարի հրամանն ու պահարանում դասավորում են անցյալ տարվա նվերները։ Նրանք որոշում են զարդարել տունը, բայց այդ պահին, այգուց վերադառնում է Ճագարն ու պայթում զայրույթից, ոչնչացնում է ամեն ինչ ու բոլորին վռնդում իր տնից։ Ոչ ոք չի հասկանում, թե ինչ է կատարվում Նապաստակի հետ և Վագրը որոշում է խոսել նրա հետ այդ ամենի մասին։ Նապաստակն ասում է, որ այլևս չի սիրում Զատկի տոնը (բացատրությունը տրվում է 3-րդ գլխում)։ Ինչպես միշտ, այդ օրը նույնպես Նապաստակը տոնում է Զատիկը։ Մեծ անտառ եկել էին միայն Կենգուն և Ռուն։ Եվ տղան, իր կյանքում առաջին անգամ, հրավիրում է Զատկի ձու կռվեցնելու։ Կազմակերպիչ Ճագարը չափազանց շատ էր սիրում կարգապահություն և կանոններ, իսկ ընկերները ամեն ինչ անում էին «ոչ ըստ պլանի»։ Ի վերջո բոլորն ուրախ էին, բացի Նապաստակից, նրանք` ինքներն էին կազմակերպել տոնը և ձվերով որսը։ Իսկ Վագրին անվանել էին «լավագույն մասնակից», ինչը ավելի էր զայրացնում Նապաստակին։ Տխուր Վագրը վերադառնում է իր ընկերների մոտ և նրանց պատմում իր ձախողման մասին։ Հատկապես Ռուն էր վշտացած, Ճագարy տեսնում է, որ այդ երեխան իր ափսոսանքն է հայտնում ու հասկանում է, բայց ամեն դեպքում չի մեղմանում նրա հանդեպ ու հրաժարվում է տոնելուց։ Հետո գործին խանգարում է պատմողը, ով Նապաստակին տանում է ապագա, «դեռ չգրված էջեր» և նա բացահայտում է, որ մնում է անտառում մենակ։ Պատմողը բացատրում է Ճագարին, որ այդ ամենը պատահեց, որովհետև այս էգոիստը չի գնահատում իր ընկերներին։ Ճագարը հասկանում է իր սխալը, վերադառնում է ներկա` իրական կյանք և պատրաստվում Զատկվա տոնին։

## Դերերը կրկնօրինակեցին

## Ռուսերեն կրկնօրինակում
Ֆիլմը կրկնօրինակվել է «Նևաֆիլմ» ստուդիայում «Disney Character Voices International» ընկերության պատվերով 2004 թվականին։ 
* Կրկնօրինակման ռեժիսոր - Լյուդմիլա Դեմյանենկո
* Թարգմանություն - Աննա Սևոստյանովա
* Սինխրոն տեքստերի և բանաստեղծությունների հեղինակ - Ելենա Ստավռոգինա
* Ռեժիսորի օգնական - Գալինա Դովգալ
* Կոմպոզիտոր - Օկսանա Ստրուգինա
* Խորհրդատու - Մաչեյ Էյման

### Դերերը կրկնօրինակեցին

## Ծանոթագրություններ

## Արտաքին հղումներ
* Обзор мультфильма на сайте *dvdizzy.com
* [http://disneydvd.disney.go.com/winnie-the-pooh-springtime-with-roo.html Мультфильм]  на сайте *disneydvd.disney.go.com
* Обзор мультфильма на сайте ''commonsensemedia.org

Կատեգորիա:2000-ականների անգլերեն ֆիլմեր
Կատեգորիա:2004 մուլտֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ուոլթ Դիսնեյ ստուդիայի մուլտֆիլմեր
Կատեգորիա:Ֆիլմեր Վինի Թուխի մասին
Միջազգային իրավունքի աղբյուրներ

**Միջազգային իրավունքի աղբյուրների** մեջ են մտնում պայմանագրերը, միջազգային սովորույթները, միջազգայնորեն ճանաչված իրավունքի ընդհանուր սկզբունքները, ազգային և ստորին ատյանի որոշումները, ինչպես նաև գիտական աշխատությունները։ Միջազգային հանրությունը կանոնակարգող սկզբունքներից ձևավորվել է որոշակի հիմք և գործընթացներ։ Նրանք կրել են նոր քաղաքական և իրավական տեսությունների ազդեցությունը։

## Պատմական նկատառումներ և զարգացում
XIX դարի իրավաբանական պոզիտիվիստների համոզմամբ՝ տիրակալը կարող է սահմանափակել գործելու իր իշխանությունը՝ պայմանագրին համաձայնելով pacta sunt servanda (պայմանագրերը պետք է պահպանվեն) սկզբունքի հիման վրա։ Միջազգային իրավունքի այս ընդհանուր կարծիքն արտահայտված է Միջազգային արդարադատության մշտական պալատի 1920 թ․ ստատուտով։ Այն սահմանված է նաև Արդարադատության միջազգային դատարանի 1946 թ․ Կանոնադրության 38-րդ հոդվածի 1-ին մասի (բ) կետով։

Կատեգորիա:Միջազգային իրավունք
Կատեգորիա:Իրավունքի աղբյուրներ
Միջազգային սովորութային իրավունք

**Միջազգային սովորութային իրավունքի** (լատ․ Ius consuetudinis, անգլ․ customary international law) ուսումնասիրության առարկան սովորույթի սկզբունքն է միջազգային իրավական հարաբերություններում։ Ինչպես իրավունքի և պայմանագրերի ընդհանուր սկզբունքները, սովորույթը նույնպես հանդիսանում է միջազգային իրավունքի հիմնական աղբյուր Արդարադատության միջազգային դատարանի, Միավորված ազգերի կազմակերպության և նրա անդամ պետությունների համար։

Միջազգային սովորութային իրավունքը սկզբունքորեն ընդունելի է աշխարհի շատ երկրների կառավարությունների համար, թեպետ կան նաև տարակարծություններ նրանում առկա օրենքների առնչությամբ։

## Միջազգային սովորութային իրավունքի ճանաչումը
Արդարադատության միջազգային դատարանի Կանոնադրության 38-րդ հոդվածի 1-ին մասի (բ) կետի համաձայն` միջազգային սովորութային իրավունքը սահմանվում է որպես "ընդհանուր գործառնություն, որը սովորույթի ուժով ընդունելի է որպես օրենք։"

Տարբեր պետություններ ճանաչում են միջազգային սովորութային իրավունքի տարբեր կողմեր։ Նրանցից մի քանիսը, որպես միջազգային հանրության կողմից ընդունվող անբեկանելի իրավունքներ, ունեն բարձրագույն պարտավորությունների (jus cogens) ուժ, մինչդեռ կան շատ ուրիշ սկղբունքներ, որոնց սահմանափակ թվով պետություններ են հետևում։ Պետությունների համար միջազգային սովորութային իրավունքը որպես կանոն ունի պարտադիր ուժ՝ անկախ ներպետական օրենսդրության կամ ստորագրված կամ վավերացված միջազգային պայմանագրերի մեջ ամրագրված լինելու փաստից։

**Jus cogens**

Միջազգային հանրության կողմից որպես անբեկանելի նորմ ընդունվող միջազգային իրավունքի հիմնարար սկզբունք, որի հիմքում ընկած են բնական իրավունքի սկզբունքները։ Վերջիններիս հակասող ցանակացած օրենք համարվում է առոչինչ։ Դրա օրինակներ են միջազգային հանցագործությունները․ ստրկություն, խոշտանգումներ, ցեղասպանություններ, պատերազմական ագրեսիա կամ մարդկութան դեմ հանցագործություններ թույլ տվող պետությունները համարվում են միջազգային սովորութային իրավունքը խախտող սուբյեկտներ։

### Միջազգային սովորութային իրավունքի ամրագրումը իրավական ակտերում
Միջազգային սովորութային իրավունքի շատ սկզբունքներ ամրագրված են պայմանագրերում կամ տարբեր երկրների ազգային օրենսդրության մեջ։

Պատերազմի օրենքներն ու սովորույթները սահմանված են Հաագայի 1899 թ․ և 1907 թվականի կոնվենցիաներով, Ժնևի կոնվենցիայով և միջազգային այլ պայմանագրերով, սակայն այդ փաստաթղթերը պատերազմական իրավիճակների դեպքում չեն երաշխավորում իրենցում ամրագրված բոլոր սկզբունքների և պահանջների բացարձակ կիրառում։

##### Լռությունը որպես համաձայնություն
Միջազգային պայմանագրի կամ իրավական նորմի հանդեպ պարտավորություն ստանձնելու համար պետությունները որպես կանոն պետք է տան իրենց համաձայնությունը։ Սակայն միջազգային սովորութային իրավունքում առկա նորմերի պարագայում դա պարտադիր պահանջ չէ։

Կատեգորիա:Միջազգային իրավունք
Կատեգորիա:Իրավունք
Անդրեաս Զայմիս

**Անդրեաս Զայմիս** () () 1821-28 թվականների Հունական հեղափոխության գործիչներից մեկը, հեղափոխության տարիներին եղել է քաղաքային «կարգ ու կանոնի» կուսակցության առավել ականավոր անդամներից մեկը։

1823 թվականին ընտրվել է երկրորդ ժամանակավոր կառավարության (որի նախագահը Պետրոբեյն էր) կազմում՝ որպես հինգ անդամներից մեկը՝ չհրաժարվելով իր կուսակցության սկզբունքներից այն դեպքում, երբ ժամանակավոր կառավարության մյուս բոլոր անդամները հակվել էին ռազմական կուսակցությանը։ Նա ղեկավարել է կառավարական գործունեությունը, իսկ հետո (1824) գլխավորել է Կոլոկոտրինիի կողմից բարձրացված ապստամբությունը ճնշած զինված ուժերը։

## Ծանոթագրություններ

## Արտաքին հղումներ
* *Πελοποννήσιοι αγωνιστές του 1821, Νικηταρά απομνημονεύματα*, Φωτάκου, εκδόσεις Βεργίνα, Αθήνα 1996.
* *Φωτάκου απομνημονεύματα*, εκδόσεις Βεργίνα, 1996
* *Θεοδώρου Κολοκοτρώνη Απομνημονεύματα*, Γεωργίου Τσερτέτη, εκδόσεις Βεργίνα, Αθήνα 1996.
* *Ιστορία της Ελληνικής επανάστασης*, Σπυρίδωνος Τρικούπη, Εκδόσεις Νέα Σύνορα-Λιβάνη'',Αθήνα 1993, SET ISBN 960-236-370-3

Կատեգորիա:Հունաստանի քաղաքական գործիչներ
Ավգուստինոս Կապոդիստրիա

**Ավգուստինոս Կապոդիստրիա** (, ), Իոանիս Կապոդիստրիայի կրտսեր եղբայրը։

1828 թվականից տարբեր պաշտոններով ծառայել է Հունաստանում՝ դրսևորելով համեստ ունակություններ։

1831 թվականին, եղբոր մահից հետո, եղել է ժամանակավոր կառավարության նախագահը, ապա (1831 թվականի դեկտեմբերի 20) ընտրվել է ժամանակավոր կառավարիչ, բայց մի քանի ապստամբություններից հետո, 1832 թվականի ապրիլի 13-ին հրաժարվել է իշխանությունից և վերադարձել է Կորֆու կղզի։

## Ծանոթագրություններ

## Արտաքին հղումներ
Սպիրիդոն Տրիկուպիս

**Սպիրիդոն Տրիկուպիս** (, ), հույն պետական գործիչ, դիվանագետ, գրականագետ և հռետոր։ Հունաստանի վարչապետ (1833) և ժամանակավոր կառավարության անդամ 1826 թվականից։

## Կենսագրություն
Ծնվել է Մեսոլոնգիոնում, քաղաքագլխի ընտանիքում։ Փարիզում և Լոնդոնում կրթություն ստանալուց հետո նա դարձել է Իոնյան կղզիների նահանգապետ Ֆրեդերիկ Նորտի անձնական քարտուղարը։ Ազատագրական պատերազմի ժամանակ զբաղեցրել է կարևոր վարչական և դիվանագիտական տարբեր պաշտոններ։ 1826 թվականին եղել է ժամանակավոր կառավարության անդամ, 1827 թվականին՝ Ազգային Ժողովի անդամ Տրոյզենում, ինչպես նաև՝ 1832 թվականին՝ Խորհրդի նախագահ և արտաքին գործերի նախարար։ Հաջորդ տարի ընտրվել է Հունաստանի վարչապեստ։ Եռակի անգամ եղել է Լոնդոնում Հունաստանի դեսպանը (1835—1838, 1841—1843, 1850—1861), իսկ 1850 թվականին՝ արտակարգ և լիազոր դեսպանը Փարիզում։

## Ծանոթագրություններ

## Արտաքին հղումներ
* Αντώνης Μακρυδημήτρης, Οι υπουργοί των εξωτερικών της Ελλάδας 1829-2000, εκδ.Καστανιώτης, Αθήνα, 2000, σελ.43-44
* Κωνσταντίνος Δημαράς, «Σπυρίδων Τρικούπης», στο: Κ.Θ.Δημαράς, Σύμμικτα Α' Από την παιδεία στην λογοτεχνία, (επιμ.Αλέξης Πολίτης), Σπουδαστήριο Νέου Ελληνισμού, Αθήνα, 2000, σελ.121-122

Կատեգորիա:Հույն գրականագետներ
Կատեգորիա:Հույն դիվանագետներ
Կատեգորիա:Հույն պատմաբաններ
Կատեգորիա:Հունաստանի վարչապետներ
Կատեգորիա:Հունաստանի քաղաքական գործիչներ
Թալիսա Սոտո

**Թալիսա Սոտո** (, ), ամերիկացի դերասանուհի և ֆոտոմոդել։

## Կենսագրություն
### Վաղ տարիներ
Թալիսա Սոտոն ծնվել է 1967 թվականի մարտի 27-ին ԱՄՆ-ի Նյու Յորք քաղաքի Բրուքլին թաղամասում։ Ծնողները 1950-ական թվականներին Բրուքլին են տեղափոխվել Պուերտո Ռիկոյից։ Մինչ աղջիկը փոքր էր, հայրն ու մայրը որոշեցին փոխել ապրելու վայրը և տեղափոխվել են Մասսաչուսեթս նահանգի Նորտգեմտոն քաղաքը։

### Կարիերա
Սոտոն իր առաջին մոդելայի աշխատանքն ստացել է 1982 թվականին, երբ դեռ ընդամենը 15 տարեկան էր։ 1985 թվականին նա փորձեց պայմանագիր կնքել «Ford model» մոդելային գործակալության հետ, բայց մերժում ստացավ, քանի որ նրա տեսքը «շատ» լատինական էր։ Սոտոն պայմանագիր կնքեց «Click Model Management» գործակալության հետ և տեղափոխվեց աշխատելու Եվրոպայում։ Նա հաստատվեց 1980-ականների լավագույն մոդելների շարքում և շատ զբաղված էր իր մոդելային կարիերայով` աշխատելով Իտալիայում և Ֆրանսիայում։ Թալիսան հայտնվեց «Vogue», «Mademoiselle», «Glamour» և «Self» ամսագրերի շապիկներին։

1998 թվականին Սոտոն վերադարձավ Ամերիկա, անցավ լսումները և ստացավ իր առաջին դերը Փոլ Մարիսեյի «Spike of Bensonhurst» ֆիլմում։ 1989 թվականին նկարահանվել է սուպերգործակալ Ջեյմս Բոնդի մասին «Սպանության թույլտվություն» ֆիլմում Թիմոթի Դալտոնի հետ, նաև խաղացել է Մարիա Ռիվյերի դերը «Մամբո արքաները» երաժշտական դրամայում։

Սոտոն նկարահանվել է ավելի քան 20 ֆիլմում, որոնցից են 1995 թվականին նկարահանված «Մահացու ճակատամարտ» կինոնկարը, որում նա կատարել է Կիտանա արքայադստեր դերը, 2011 թվականին նկարահանված «Պիներո» ֆիլմը, որտեղ նկարահանվել է նաև Բենջամին Բրեթը, և 2002 թվականին նկարահանված «Բալիստիկա։ Էսքն ընդդեմ Սիվերի» ֆիլմը, որում նա նկարահանվել է Լյուսի Լյուի և Անտոնիո Բանդերասի հետ։

Թալիսան՝ որպես հրավիրված դերասանուհի, նկարահանվել է «C-16» հեռուստասերիալում։ 1995 թվականին խաղացել է Դոնի Ջուլիի դերը «Դոն Ժուան դե Մարկո» կատակերգությունում, որտեղ գլխավոր դերը կատարում էր Ջոնի Դեփը։ Դերասանուհին նաև նկարահանվել է Մարկ Էնթոնիի «I Need to Know» (Ես ուզում եմ իմանալ) երաժշտական տեսահոլովակում։ 1996 թվականին Սոտոն խաղացել է «Վամպիրելլա» ֆիլմի գլխավոր դերում, որը ստեղծված էր կոմիքսների շարքի հիման վրա։

Սոտոն նաև նկարահանվել է «Չկործանվող լրտես», «Արև բռնողը», «Կարիերա», «Ճանճորս», «Ֆենսիի թռիչքը» և «Մահացածների կղզի» ֆիլմերում։

1990 թվականին հայտնվել է «People» ամսագրի աշխարհի 50 ամենագեղեցիկ մարդկանց ցուցակում։ 1995 թվականին հայտնվել է «Sports Illustrated» սպորտային ամսագրի շապիկին։ Նա 2002 թվականին զբաղեցրել է 58-րդ տեղը «Maxim» ամսագրի 100 «թեժ» կանանց շարքում։

### Անձնական կյանքը
Սոտոն 1997-2000 թվականներին ամուսնացած էր Կոստաս Մենդիլորի հետ։ 1997-2000 թվականներին Սոտոն ամուսնացած էր իր նախկին ամուսնու եղբոր՝ Կոստաս Մենդիլորի հետ։ «Պիներո» ֆիլմի նկարահանման ժամանակ Սոթոն հանդիպեց Բենջամին Բրեթին։ Նրանք ամուսնացել են 2002 թվականի ապրիլի 13-ին։ Զույգն ունի երկու երեխա՝ Սոֆիա Ռոզալինդա Բրեթն (6 դեկտեմբերի, 2002) և Մաթեո Բրեվերի Բրեթը (3 հոկտեմբերի, 2005):

## Անվանակարգեր և մրցանակներ

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Ամերիկացի մոդելներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Cheap Thrills (երգ)

**«Cheap Thrills»**, ավստրալիացի երգչուհի և հեղինակ Սիա Ֆուրլերի սինգլը, որը թողարկվել է իր «This Is Acting» երկրորդ ստուդիական ալբոմում (2016)։ Երգը գրել են Սիան և Գրեգ Քարսթինը։ Այս երգի ռեմիքսը երգիչ Շոն Փոլի կատարմամբ թողարկվել է 2016 թվականի փետրվարի 11-ին։

## Պատմություն
«Cheap Thrills» երգը իրականում նախատեսված էր ամերիկացի երգչուհի Ռիհաննայի և շվեդական դուետ Icona Pop-ի համար, սակայն նրանք հրաժարվել են երգից։ Երգը ստացել է դրական արձագանք երաժշտական քննադատների և այնպիսի համացանցային հրատարակությունների կողմից, ինչպիսիք են՝ «Rolling Stone»-ը, «The Guardian»-ը, «NME»-ն և այլն։

## Կենդանի կատարումները
Սիան երգն առաջին անգամ երգել է 2016 թվականի հունվարի 27-ին *[[The Tonight Show Starring Jimmy Fallon]]* հաղորդման ժամանակ, ինչպես նաև American Idol՝ մարտին, Coachella՝ ապրիլին, YouTube’s Brandcast event в Нью-Йорке, *[[:en:The Voice (U.S. TV series)|The Voice]]* սեզոնի եզրափակչում՝ մայիսին։

## Տեսահոլովակ
Երաժշտական տեսահոլովակը բեմադրել են Սիան և Daniel Askill-ը։ 2016 թվականի մարտի 21-ին թողարկված տեսահոլովակում մասնակցություն է ունեցել երիտասարդ պարուհի Մեդդի Զիգլերը երկու տղամարդկանց հետ, որոնց սանրվածքը սև ու սպիտակ ոճի մեջ է (խորեոգրաֆ՝ Ռայան Հեֆինգթոն)։

## Կոմպոզիցիաների ցանկ
;Թվային ներբեռնում
# «Cheap Thrills» (Sean Paul-ի մասնակցությամբ) — 3:44
# «Cheap Thrills» (ալբոմային տարբերակ) — 3:30

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

### Բոլոր ժամանակների հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
*  (American Idol շոուին)
*  (The Tonight Show շոուին)
*  (+բառեր; Սին Փոլի հետ համատեղ)

Կատեգորիա:2015 երգեր
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:Սիայի երգեր
Կատեգորիա:Սինգլներ այբբենական կարգով
Վասիլիկի Թանու-Խրիստոֆիլու

**Վասիլիկի Թանու-Խրիստոֆիլու** (, ), հույն իրավաբան, 2015 թվականի հուլիսի 1-ից Հունաստանի Գերագույն դատարանի նախագահ։ 2015 թվականի օգոստոսի 27-ից սեպտեմբերի 21-ը  գլխավորել է Հունաստանի անցումային կառավարություն։

## Կենսագրություն
Ծնվել է 1950 թվականին Հունաստանի Հալկիս քաղաքում։ Ավարտել է Աթենքի համալսարանի իրավունքի դպրոցը։ 1975 թվականից աշխատում է դատական համակարգում։ 1992 թվականին նշանակվել է առաջին ատյանի դատարանի նախագահի, 1996 թվականին տեղափոխվել է վերաքննիչ դատարան։ 2005-ին դարձել է վճռաբեկ դատարանի նախագահ, իսկ 2008 թվականից մտել է Հունաստանի Գերագույն դատարանի անդամների կազմի մեջ։ 2014 թվականին դարձել է դատարանի նախագահի տեղակալը և պաշտոնում մնացել հուլիսի 1-ից։ 2009 թվականից դատարանի ազգային դպրոցում դասավանդում է քաղաքացիական իրավունք։ Ամուսնացած է, ունի երեք երեխա.

2015 թվականին Օգոստոսի 27-ին Ալեքսիս Ցիպրասի հրաժարականից հետո Հունաստանի նախագահ Պրոկոպիս Պավլոպուլոսը Սահմանադրության հիման վրա  նրան նշանակել է Հունաստանի ղեկավարության առաջնորդ։ Նա դառնում է անցումային կառավարության առաջին կին ղեկավարը՝ վարչապետը։
Վասիլիկան վարչապետի պաշտոնում  մնացել է մինչև նույն թվականի սեպտեմբերի 21-ը։

## Կառավարության
Պաշտոնը ստանձնելուց մեկ շաբաթ անց նա ստիպված է եղել որոշում կայացնել բարդ քաղաքական հարցում։ ԱՄՆ-ն պահանջում էր ինքնաթիռների համար օդային տարածքը փակելու Ռուսաստանի կողմից Սիրիային մատուցվող մարդասիրական օգնություն համար։ Կառավարությունը մերժել է ամերիկացի գործընկերներին այո պահանջ.

2015 թվականի Սեպտեմբերի 21-ին Թանու Խրիստոֆիլուն կրկին փոխանցում է ղեկավարությունը Ալեքսիս Ցիպրասին, ով հաղթանակ էր տարել արտահերթ խորհրդարանական ընտրություններում.

## Ծանոթագրություններ

Կատեգորիա:Աթենքի համալսարանի շրջանավարտներ
Կատեգորիա:Կառավարության կին ղեկավարներ
Կատեգորիա:Հույն դատավորներ
Կատեգորիա:Հույն իրավաբաններ
Կատեգորիա:Հունաստանի կին քաղաքական գործիչներ
Կատեգորիա:Հունաստանի վարչապետներ
Հույն ուղղափառ եկեղեցիներ

մինի|235x235փքս|դրոշ
**Հույն ուղղափառ եկեղեցիներ** (), այս եզրով բնորոշվում են Բյուզանդական ավանդույթին պատկանող այն ուղղափառ եկեղեցիների խումբը, որոնք առանձնանում են իրենց լեզվածիսական և որոշ դեպքերում նաև ազգային ընդհանրություններով։

## Ընդհանուր բնութագիր
Հույն ուղղափառ եկեղեցիներ կամ Հունական ուղղափառություն եզրով աստվածաբանական գրականության մեջ բնորոշվում են բյուզանդական ավանդույթին պատկանող այն ուղղափառ եկեղեցիները, որոնք հիմնականում իրենց ծիսակատարություններում գործածում են հունարեն լեզուն, ինչպես նաև մեծավ մասամբ գործում են հունական միջավայրում։ Վերոնշյալ եզրը կարող է նաև սխալմամբ օգտագործվել Բյուզանդական ավանդույթին պատկանող, բայց ոչ իրենց ծիսակատարություններում հունարեն լեզուն լայնորեն օգտագործող և հունական ազգային միջավայրում գործող մյուս ուղղափառ եկեղեցիներին մատնանշելու համար, ինչպիսիք են Վրաց, Ռուս, Ռումին և այլ ուղղափառ եկեղեցիները։ Այս թյուրիմացությունը ծագում է նրանից, որ այս եկեղեցիները նույնպես բյուզանդական ծիսական և դավանաբանական ավանդության կրողներն են, ինչպես և Հույն ուղղափառ եկեղեցիները, սակայն սրանք գործում են իրենց սեփական ազգային և լեզվական տիրույթներում։

## Հույն ուղղափառ եկեղեցիներ

## Ծանոթագրություններ

Կատեգորիա:Ուղղափառություն
Կատեգորիա:Քրիստոնեական եկեղեցիներ
Միկա

**Միքայել Վարոսյան** (, ավելի հայտնի է որպես **Միկա**), հայ երիտասարդ երգիչ։ Նա ներկայացրել է Հայաստանը 2015 թվականի նոյեմբերին Բուլղարիայի մայրաքաղաք Սոֆիայում անցկացված Մանկական Եվրատեսիլ երգի մրցույթին, որտեղ կատարել է իր «Love» (Սեր) երգը , զբաղեցնելով 2-րդ հորիզոնականը։ (176 միավոր)։

## Կարիերա
2012 թվականից սկսած մասնակցել է «Մանկական եվրատեսիլ» մրցույթի հայաստանյան բոլոր փուլերին, սակայն երազանքին հասնելու համար միավորները չեն բավականացրել։ Նույն թվականին մասնակցել է «Նոր ալիք» մրցույթի հայաստանյան ընտրական փուլին։ 2013 թվականին Վառնա քաղաքում կայացած մանկական միջազգային “Golden Sparkles” մրցույթում 3 մրցանակի է արժանացել։ 2014 թվականին Միկան մասնակցել է Վիտեբսկ քաղաքում անցկացվող «Սլավյանսկի բազար» մրցույթին, որտեղ ներկայացնելով Հայաստանը գրավել է 3-րդ հորիզոնականը։ 2014 թվականից իր առաջին քայլերն է արել նաև հեռուստատեսային աշխարհում։

## Ծանոթագրություններ

Կատեգորիա:2003 ծնունդներ
Կատեգորիա:Բեմական կեղծանուններ
Կատեգորիա:Հայ երգիչներ
Անհավանական Բերթ Ուանդերսթոունը

**«Անհավանական Բերթ Ուանդերսթոունը»** (), ռեժիսոր Դոն Սկարդինոյի կինոկատակերգություն, նկարահանված Ջոն Ֆրենսիս Դեյլիի և Ջոնաթան Գոլդշտեյնի սցենարով՝ հիմնված Չեդ Քալթջենի պատմության հիման վրա։ Պրեմիերան ԱՄՆ-ում տեղի է ունեցել 2013 թվականի մարտի 8-ին,«South by Southwest» կինոփառատոնի ժամանակ։ Կինովարձույթ դուրս է եկել նույն թվականի մարտի 15-ին։

## Սյուժե
Իր երկար տարիների բեմական գործընկեր Էնթոնի Մարվելթոնի հետ ընդհարվելուց հետո, հայտնի, բայց ուժասպառ եղած լասվեգասցի աճպարար Բերթ Ուանդերսթոունը հանրաճանաչության համար սկսում է պայքարել նոր ասպարեզ եկած փողոցաշրջիկ հրաշագործ Սթիվ Գրեյի հետ, ով կատարում է բացառիկ հնարքներ։

## Դերերում
* Սթիվ Կարել — *Բերթ Ուանդերսթոուն*
** Մեյսոն Քուք — *երիտասարդ Բերթ Ուանդերսթոուն*
:Նախկինում հաջողակ աճպարար։ Կերպարի դիզայնը մասամբ հիմնված է հայտնի աճպարարներ Զիգֆրեդի և Ռոյի ոճի վրա։ Մեյսոն Քուքը, ով 2012-ին տասնմեկ տարեկան էր, մարմնավորում է Ուանդերսթոունին որպես երեխա։ Քուքը սովորել է մի քանի կախարդական հնարքներ, պատկերելու համար Ուանդերսթոունին, ով նոր էր սկսում բացահայտել կախարդանքը։
* Սթիվ Բուշեմի — *Էնթոն Մարվելթոն*
:Ուանդերսթոունի նախկին գործընկերը։ Լյուկ Վանեկը մարմնավորում է երեխա Մարվելթոնին։
* Ջիմ Քերրի — *Սթիվ Գրեյ*
:Փողոցաշրջիկ կախարդ, ով կատարում է վտանգավոր հնարքներ։ Սքարդինոն այս կերպարը նկարագրել է այսպես. «Եթե Դևիդ Բլեյնը և Քրիս Էնջելը երեխա ունենային։» Քերրին ձեռնարկել է խիստ դիետա, որպեսզի նիհարի, և բարելավել է իր մարմնի կազմվածքը դերի համար։
* Օլիվիա Ուայլդ — *Ջեյն*
:Բերթի և Էնթոնի օգնականը, ով երազում է կախարդ դառնալ։ 2011 թվականի հոկտեմբերի 27-ին հաղորդվել էր, որ Ուայլդը, Միշել Մոնագանը, Ջուդի Գրիրը, Սառա Սիլվեռմանը և Ջեսիկա Բիլը մրցակցության մեջ են դերի համար։
* Ալան Արկին — *Ռենս Հոլլոուեյ*
:Ծեր աճպարար, ով ոգեշնչել էր Բերթին կախարդությամբ զբաղվելու համար։
* Ջեյմս Գանդոլֆինի — *Դագ Մաննի*
:Միլիարդատեր, «Bally's Casino»-ի տերը, որտեղ Բերթը և Էնթոնը կատարում էին իրենց հնարքները։
* Բրեդ Գարեթ — *Դոմ*
* Ջեյ Մոր — *Անհավանակն Ռիկ*
* Ջիլիան Ջեյկոբս — *Միրանդա*
* Դեյվիդ Կոպերֆիլդ — *խաղում է ինքն իրեն*
* Միքայել Հերբիգ — *Լյուցիուս Բելդեվեր*

## Հետաքրքիր փաստեր
* Ռեժիսոր Դոն Սկարդինոն պնդում էր, որ ամենաանհավանական հնարքները կենդանի նկարահանվեն։ Այնուամենայնիվ, որոշ տեսարաններ իրականացվել են համակարգչային գրաֆիկայի օգնությամբ։
* Դեյվիդ Կոպերֆիլդը կիսվել է որոշակի ինֆորմացիայով ֆոկուսների մասին հատուկ ֆիլմի համար։ Այդ տեղեկատվությունը այնքան գաղտնի է եղել, որ նա նույնիսկ ստորագրել է հատուկ համաձայնագիր այն մասին, որ այդ ինֆորմացիան չի բացահատվելու։
* Սթիվ Գրեյը հայտնի իլյուզիոնիստ Քրիս Էնջելի հերթական պարոդիան է։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2013 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Լոս Անջելեսում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Նյու Լայն Սինեմայի ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում 1982 թվականին
Կառլոս Վալդես

**Կառլոս Վալդես** (, ), կոլումբիացի դերասան, երաժիշտ, կոմպոզիտոր և երգիչ, նաև ունի ամերիկյան ծագում։ Առավել հայտնի է դարձել «Ֆլեշ» հեռուստասերիալի շնորհիվ։

## Կենսագրություն
Կառլոս Վալդեսը 5 տարեկանում Կալումբիայից տեղափոխվել է Մայամի, հետագայում 12 տարեկանում նորից տեղափոխվել է Մարիետա քաղաք։ Նա սովորել է Միչիգանի համալսարանում։ 2011 թվականին, դպրոցն ավարտելուց հետո, Վալդեսը լրիվությամբ իրեն նվիրում է թատերական գործին։

2009-2011 թվականներին նա մասնակցում էր «Հիանալի մյուզիքլ» և «Երգիչը հարսանիքում» թատերական բեմադրություններում և ապա նա, Jersey Boys հետ, ուղևորվեց շրջագայության։ 2013 թվականից մարտից մինչև 2014 թվականին մարտը կատարում էր Անդրեայի դերը «Մի օր» մյուզիքլում (), որտեղ դաշնամուր էր նվագում։ 2013 թվականին մյուզիքլն առաջադրվել էր «Թոնի» մրցանակի։

2014 թվականին Կառլոս Վալդեսը ստացավ իր առաջին դերը ամերիկյան «Նետ» հեռուստասերիալում () և ապա հայտնվեց «Ֆլեշ» () հեռուստասերիալում ու ստացավ գլխավոր դերերից մեկը։ Երկու շոուների ընթացքում նա խաղացել է մտացածին կերպարի դերը։

## Ֆիլմագրություն

## Ծանոթագրություններ

## Հղումներ

* 

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Կոլումբիացի դերասաններ
Կատեգորիա:Միչիգանի համալսարանի շրջանավարտներ
Եվրո 2016 Խումբ C

**[[Եվրո 2016]] Խումբ C-ն** ներառում է Գերմանիան, Ուկրաինան, Լեհաստանը և Հյուսիսային Իռլանդիան։ Գերմանիան միակն է խմբում, որը նախկինում դարձել է Եվրոպայի չեմպիոն՝ 1972, 1980 և 1996 թվականներին։ Խաղերը կկայանան 2016 թվականի հունիսի 12-ից 21-ը

## Հավաքականներ
### Գերմանիա
Գերմանիայի հավաքականը երեք անգամ դարձել է Եվրոպայի չեմպիոն (1972, 1980, 1996) և փոխչեմպիոն (1976, 1992, 2008), իսկ երկու անգամ դարձել է բրոնզե մեդալակիր (1988, 2012)։

Որակավորման փուլում Գերմանիան D խմբում զբաղեցրեց առաջին հորիզոնականը՝ հավաքելով 22 միավոր և երկրորդ տեղում գտնվող լեհերից առաջ անցնելով 1 միավորով։ Հետաքրքիր է, որ վիճակահանության արդյունքում եզրափակիչ փուլի նույն խմբում Գերմանիայի հետ հայտնվեց հենց Լեհաստանի հավաքականը։

### Ուկրաինա
Ուկրաինայի հավաքականի համար սա Եվրոպայի երկրորդ առաջնությունն է (առաջինը 2012-ին)։

Որակավորման փուլում Ուկրաինան C խմբում զբաղեցրեց երրորդ հորիզոնականը և անցումային խաղում հաղթելով Սլովենիային (2։0 և 1։1)՝ դուրս եկավ երզափակիչ փուլ։

### Լեհաստան
Լեհաստանի հավաքականը երրորդ անգամ է մասնակցում Եվրոպայի առաջնությանը։ Մինչ այս մասնակցել են Եվրո 2008-ին և Եվրո 2012-ին։

Եզրափակիչ փուլ լեհերը դուրս եկան որակավորման D խմբից, որտեղ 21 միավորով զբաղեցրին երկրորդ հորիզոնականը (մեկ միավոր զիջելով Գերմանիային)։

### Հյուսիսային Իռլանդիա
Հյուսիսային Իռլանդիան առաջին անգամ է մասնակցում այս առաջնությանը։

Որակավորման փուլում Հյուսիսային Իռլանդիան F խմբում զբաղեցրեց առաջին հորիզոնականը՝ հավաքելով 21 միավոր։

## Աղյուսակ

## Խաղեր
### Լեհաստան - Հյուսիսային Իռլանդիա

### Գերմանիա - Ուկրաինա

----

### Ուկրաինա - Հյուսիսային Իռլանդիա

### Գերմանիա - Լեհաստան

----

### Հյուսիսային Իռլանդիա - Գերմանիա

### Ուկրաինա - Լեհաստան

## Ծանոթագրություններ

## Արտաքին հղումներ
*Եվրո 2016 խումբ C

Խումբ C
Dolce Vita (ալբոմ)

**Dolce Vita**, Օկեան Էլզի խմբի 7-րդ ստուդիական ալբոմը։ Թողարկվել է 2010 թվականի գարնան սկզբին։

## Ալբոմի մասին
Սկավառակի անունը Ֆեդերիկո Ֆելինիի համանուն «Dolce Vita» (իտալերենից` Քաղցր կյանք) ֆիլմի հիման վրա է դրվել։

Ալբոմը ներառում ուկրաինական ժողովրդական երգ` «Ой, чий там кінь стоїть»` խմբի կատարմամբ։ «Я так хочу» երգը թողարկվել է 2009 թվականի նոյեմբերին։ Երգի հիման վրա տեսահոլովակ է նկարահանվել։

2010 թվականի դեկտեմբերին թողարկվել է ալբոմի remastered-տարբերակը։
Rolling Stone ամսագիրը դրական կարծիք է հայտնել ալբոմի մասին։

## Երգացանկ
# Онлайн (3:52) — ()
# Небо над Дніпром (4:16) — ()
# Надія (3:56) — ()
# Я так хочу (4:41) — ()
# На лінії вогню (3:01) — ()
# Більше для нас (3:30) — ()
# Ордени (3:49) — ()
# З тобою (3:05) — ()
# Ще один день (4:13) — ()
# Королева (4:17) — ()
# 18 хвилин (4:23) — ()
# Компас (4:28) — ()
# Dolce Vita (5:20) — ()
# Ой, чий там кінь стоїть (Bonus track) (3:49) — ()

## Ձայնագրման մասնակիցները

### Մշտական կազմ
* Սվյատոսլավ Վակարչուկ — վոկալ
* Պյոտր Չերնյավսկի — կիթառ
* Դենիս Դուդկո — բաս կիթառ
* Միլոշ Էլիչ — ստեղնաշարային գործիքներ
* Դենիս Գլինին — հարվածային գործիքներ

### Հրավիրված երաժիշտներ
* Սվետլանա Մեդվեդևա
* Ալեքսեյ Սարանչին — դաշնամուր (9)

### Bonus track
* Ուկրաինայի ազգային սիմֆոնիկ նվագախումբ — նվագախումբ

## Ծանոթագրություններ

Կատեգորիա:2010 ալբոմներ
Բարի գալուստ Եդեմ

**Բարի գալուստ Եդեմ** (անգլերեն՝ Into the Blue), 2005 թվականի ամերիկական արկածային ֆիլմ։ Սյուժեն նման է The Deep (1977) ֆիլմի հետ։

## Սյուժե
Ջարեդը, երիտասարդ տղան, ապրում էր ոչ հարուստ, բայց արդար դայվինգի հրահանգչի կյանքով, ինչով շատ ուրախ էր իր սիրեցյալ` գեղեցկուհի Սեմը։ Բայց Ջարեդը համակված էր գտնել խորտակված նավի գանձերը։ Եվ ահա մի անգամ, երբ իրեն հյուրընկալում է իր հին ընկերը` Բրայիսը իր նոր ընկերուհու Ամանդայի հետ, Ջարեդը ստանում է այն ամենը, ինչն անհրաժեշտ էր նրա երազանքն իրականացնելու համար։ Նրանք մեկը մյուսի ետևից հայտնաբերում են այն հետքերը, որոնք խոսում էին մոտակայքում խորտակված ծովահենների նավի մասին։ Սակայն, գանձերի հայտնաբերման մոտակայքում, որը խոստանում էր հարուստ և անհոգ կյանք, որսորդները բախվում են մեծ քանակով կոկաինով լի ինքնաթիռի։ Ընկերները խոստանում են միմյանց ոչ ոքի չասել և գաղտնի պահել իրենց գտածը։ Սակայն իրենց քարտեզները խառնում են մաքսանենգները, ովքեր մոտ են ինքնաթիռի բացահայտմանը։ Իսկ երբ չորսից մեկը ընդունում է ճակատագրական որոշում, նրանց ետևից սկսում է իրական որս։

## Դերերում

## Ծանոթագրություններ

## Արտաքին հղումներ
* Ֆիլմի պաշտոնական կայքը 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2005 ֆիլմեր
Կատեգորիա:Columbia Pictures ֆիլմեր
Կատեգորիա:MGM ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ջոն Ստոկվելի ֆիլմեր